| **Michailas Preobraženskis** |
| --- |
|  |
| Apie 1914 metus |
| Gimė | 1854 m. spalio 16 d.Vabalninkas, Rusijos imperija |
| Mirė | 1930 m. rugsėjo 25 d. (75 metai)Leningradas, TSRS |
|  |
| Veikla | Architektas, restauratorius, pedagogas, istorikas, profesorius. |
|  |
|  **Vikiteka** | Michailas Preobraženskis |

**Michailas Preobraženskis** (1854 m. spalio 16 d. Vabalninke, Rusijos imperija – 1930 m. rugsėjo 25 d. Leningrade, TSRS) – architektas, restauratorius, pedagogas, istorikas, profesorius.

Biografija
----------

Gimė 1854 m. spalio 16 d. Vabalninke mokytojo šeimoje. 1870-1874 m. mokėsi Maskvos dailės, skulptūros ir architektūros mokykloje. 1875 m. pradėjo mokytis Sankt Peterburgo imperatoriškojoje dailės akademijoje. Mokydamasis akademijoje sukūrė įvairių projektų mauzoliejams, stotims ir bibliotekoms, slaugos namams už kuriuos buvo apdovanotas įvairiais sidabro ir aukso medaliais. 1879 m. baigė akademiją aukso medaliu. 1880-1882 m. gyveno ir kūrė Borovske. 1882 m. gavęs finansavimą iš imperatoriškosios dailės akademijos išvyko semtis žinių į Veneciją, Florenciją, Romą, 1884 m. Paryžių, 1885 m. Miunchene ir Vienoje. 1885 m. gavo užsakymą suprojektuoti Rusijos imperijos ambasados darbuotojams skirtą Florencijos Kristaus gimimo ir Nikolajaus Stebukladario cerkvę. 

1887 m. pakviestas dėstyti į imperatoriškąją dailės akademiją. 1888 m. jam skirtas finansavimas tirti medinės architektūros paminklus Kalugos, Maskvos ir Žemutino Naugardo gubernijose. Nuo 1891 m. priklausė cerkvių statybos komisijai. 1893 m. tapo imperatoriškosios dailės akademijos nariu. Nuo 1893 m. valstybinės archeologijos komisijos narys. Nuo 1894 m. dėstė architektūrą imperatoriškojoje dailės akademijoje. 1907 m. paskirtas Tikruoju valstybės patarėju. Iki I pasaulinio karo suprojektavo cerkves Rusijos imperijos ambasadų darbuotojams Buenos Airėse, Nicoje, Sofijoje, Bukarešte, Nikšičiuje. 1919-1922 m. dirbo TSRS švietimo ministerijos architektūros biure. Vėliau iki mirties dirbo TSRS mokslų akademijos architektūros institute. Mirė 1930 m. rugsėjo 25 d. Leningrade, palaidotas Sankt Peterburgo Novodevičių kapinėse.

Darbai
------

* Talino Aleksandro Nevskio katedra (1900)Talino Aleksandro Nevskio katedra (1900)
* Florencijos Kristaus gimimo ir Nikolajaus Stebukladario cerkvė (1903)Florencijos Kristaus gimimo ir Nikolajaus Stebukladario cerkvė (1903)
* Nicos Šv. Nikolajaus Stebukladario cerkvė (1912)Nicos Šv. Nikolajaus Stebukladario cerkvė (1912)
* Sofijos Rusų cerkvė (1914)Sofijos Rusų cerkvė (1914)
* Bukarešto Šv. Nikolajaus cerkvė (1909)Bukarešto Šv. Nikolajaus cerkvė (1909)
* Sankt Peterburgo Atsimainymo cerkvė (1902)Sankt Peterburgo Atsimainymo cerkvė (1902)
* Sankt Peterburgo moterų vienuolyno mokykla (1901)Sankt Peterburgo moterų vienuolyno mokykla (1901)
* Buenos Airių Švč. Trejybės cerkvė (1901)Buenos Airių Švč. Trejybės cerkvė (1901)
* Nikšičiaus Šv. Vasilijaus soboras (1900)Nikšičiaus Šv. Vasilijaus soboras (1900)
* Piuchtitsos vienuolynas (1910)Piuchtitsos vienuolynas (1910)
* Apreiškimo cerkvė Zaborovskių Slobodkoje (1911)Apreiškimo cerkvė Zaborovskių Slobodkoje (1911)
* Zaikonospaskio vienuolynas (1901)Zaikonospaskio vienuolynas (1901)

Nuorodos
--------

* Biografija (ang.) Archyvuota kopija 2016-03-04 iš Wayback Machine projekto.
* Biografija (rus.)
* Как драгоценные шкатулки. Русские Церкви в Европе Archyvuota kopija 2014-03-02 iš Wayback Machine projekto.